Beetliakaatsia - Vikipeedia, vaba entsüklopeedia

# Beetliakaatsia

### Allikas: Vikipeedia

Beetelakaatsia, Acacia catechu (mõnel pool nimetatud ka katehhu-akaatsiaks) on mimoosiliste sugukonda akaatsia perekonda kuuluv puu või põõsas.

## [redigeeri] Levik

Levinud kogu India subkontinendil, põhjas Himaalajani, idas kuni Birma ja Indoneesiani, läänes Afganistaanini. Inimese poolt toodud ka Austraaliasse.

## [redigeeri] Kirjeldus

Keskmiselt kuni 6 m, harva kuni 15 m kõrge puu või põõsas. Koor hall (Acacia catechu var. sundra-l pruun). Lehed on sulgjad 10-20 cm pikad liitlehed. Astlad paarikaupa lehtede alustel, või mõnikord ka puuduvad. Õied valged kuni kahvatukollased, väikesed, tihedates, piklikes, kuni 70 cm pikkades kobarates.

## [redigeeri] Ökoloogia

Eelistab avatud valgusküllaseid avamaastikke. Mulla suhtes üldiselt vähenõudlik, kuid paremini kasvab liivastel muldadel. Austraalias on saanud probleemiks, konkureerides edukalt sealsete kohalike liikidega ja neid välja tõrjudes.

## [redigeeri] Majanduslik tähtsus

Lülipuidust saadakse parkainet musta katehhut, mida segatakse beetlisse. Katehhut kasutatakse ka naha parkimis-, värv- ja raviainena. Mõned India rahvad usuvad tal olevat ka rasestumisvastast toimet.

## [redigeeri] Kultuuriline tähtsus

On oluline kultuurides, kus on beetlitarvitamise traditsioon.

Välja otsitud andmebaasist "http://et.wikipedia.org../../../b/e/e/Beetliakaatsia.html"

Kategooriad: Kaunviljalised

##### Views

- Artikkel
- Arutelu
- Viimane redaktsioon

##### Otsi